smcproject/ml-wiki-sentences huggingface dataset:
കുഞ്ചാക്കോ ബോബൻ - നിത്യ മേനോൻ , ജയസൂര്യ - മേഘന രാജ് , ഇന്ദ്രജിത്ത് - പത്മപ്രിയ , സിദ്ദിഖ് - ആൻ അഗസ്റ്റിൻ , ശങ്കർ രാമകൃഷ്ണൻ - മൈഥിലി എന്നിവരാണ് ജോഡികൾ.
ജയപ്രകാശ് കുളൂർ രചിച്ച പതിനെട്ടു നാടകങ്ങൾ എന്ന കേരള സാഹിത്യ അക്കാദമി പുരസ്കാരം നേടിയ നാടകത്തിന്റെ ചലച്ചിത്രാവിഷ്കാരമാണിത്.
ഇതേ നാടകത്തെ തന്നെ ആസ്പദമാക്കി വി.കെ. പ്രകാശ് 2010-ൽ ഐഡു ഒണ്ടല ഐഡു എന്ന പേരിൽ ഒരു കന്നഡ ചിത്രം സംവിധാനം ചെയ്തിരുന്നു.
ഇന്ത്യൻ ചലച്ചിത്രോത്സവത്തിന്റെ ഭാഗമായി പ്രസ്തുത ചിത്രം ഓസ്ട്രേലിയയിലും , ന്യൂസീലൻഡിലും പ്രദർശിപ്പിച്ചു.
ഡിമാക് ക്രിയേഷൻസിന്റെ ബാനറിൽ ദർശൻ രവി നിർമ്മിച്ച പോപ്പിൻസ് സെൻട്രൽ പിക്ചേഴ്സ് വിതരണം ചെയ്തിരിക്കുന്നു.
ജോമോൻ ടി. ജോൺ , അരുൺ ജെയിംസ്, പ്രദീഷ് എം. വർമ്മ എന്നിവർ ചേർന്നാണ് ചിത്രത്തിന്റെ ഛായാഗ്രഹണം കൈകാര്യം ചെയ്തിരിക്കുന്നത്.
രതീഷ് വേഗ സംഗീതം പകർന്ന ചിത്രത്തിന്റെ ചിത്രസംയോജനം മഹേഷ് നാരായൺ നിർവ്വഹിച്ചിരിക്കുന്നു.
അഭിനേതാക്കൾ കുഞ്ചാക്കോ ബോബൻ നിത്യ മേനോൻ ജയസൂര്യ മേഘന രാജ് ഇന്ദ്രജിത്ത് പത്മപ്രിയ സിദ്ദിഖ് ആൻ അഗസ്റ്റിൻ ശങ്കർ രാമകൃഷ്ണൻ മൈഥിലി പി. ബാലചന്ദ്രൻ ശ്രീലത നമ്പൂതിരി മാസ്റ്റർ ധനഞ്ജയ് ബേബി നയൻതാര സലോണി അശ്വനി അപർണ്ണ നായർ സംഗീതം
സംഗീതസംവിധാനം നിർവ്വഹിച്ചിരിക്കുന്നത് രതീഷ് വേഗ .
"മോഹങ്ങൾ മാത്രം" അനിൽ പനച്ചൂരാൻ പ്രദീപ് ചന്ദ്രകുമാർ 4:42 2.
"മന്ദാനില പരിലാളിതേ" ഷിബു ചക്രവർത്തി പി. ജയചന്ദ്രൻ 3:28 3.
"മഴ മഴ മഴയേ" രതീഷ് വേഗ ജി. വേണുഗോപാൽ , സിതാര കൃഷ്ണകുമാർ 3:46 4.
"വലം നടന്ന്" ഏങ്ങണ്ടിയൂർ ചന്ദ്രശേഖരൻ അനൂപ് ശങ്കർ 3:52 5.
"പായസം ഇതു പായസം" റഫീക്ക് അഹമ്മദ് നിത്യ മേനോൻ 3:50 6.
"നിനക്കായ് മാത്രം" അനിൽ പനച്ചൂരാൻ സന്തോഷ് കേശവ് 4:00 7.
"വലം നടന്ന്" ഏങ്ങണ്ടിയൂർ ചന്ദ്രശേഖരൻ മഞ്ജരി 3:49 അവലംബം പുറത്തേക്കുള്ള കണ്ണികൾ പോപ്പിൻസ് – മലയാളസംഗീതം.
പുറക്കാട് രാജവംശം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
യൂറോപ്യൻ രേഖകളിലെ പോർക്കയാണ് പുറക്കാട് .
ചെമ്പകശ്ശേരി എന്നും ഈ രാജ്യം അറിയപ്പെടുന്നു.
ഇന്നത്തെ അമ്പലപ്പുഴ , കുട്ടനാട് താലൂക്കുകളാണ് ഈ രാജ്യത്തെ ഉൾപ്പെട്ടിരുന്നത്.
ദേവനാരായണന്മാർ എന്ന ബ്രഹ്മണരാജാക്കന്മാരാണ് ചെമ്പകശ്ശേരി വാണിരുന്നത്.
കോട്ടയം താലൂക്കിലെ കുടമാളൂരാണ് ഇവരുടെ മൂലകുടുംബം.
പോർച്ചുഗീസുകാരുമായി വളരെ മെച്ചപ്പെട്ട ബന്ധമായിരുന്നു ഇവർക്കുണ്ടായിരുന്നത് .
ഡച്ച്, ഈസ്റ്റ് ഇന്ത്യാകമ്പനിയുമായും നല്ല ബന്ധം പുലർത്തിയിരുന്നു.
പുറക്കാട്ടരയന്റെ നേതൃത്വത്തിലുള്ള ഒരു നാവികപ്പട ഈ രാജ്യത്തിനുണ്ടാ‍യിരുന്നു.
തിരുവിതാംകൂറുമായുള്ള യുദ്ധത്തിൽ കായംകുളത്തെ സഹായിച്ചതിന്റെ പേരിൽ 1746ൽ മാർത്താണ്ഡവർമ്മ ഈ രാജ്യം പിടിച്ചടക്കി തിരുവിതാംകൂറിനോട് ചേർത്തു.
പുറപ്പിള്ളിക്കാവ് ഭഗവതി ക്ഷേത്രം ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Purappillikkav_Bhagavathikshethram പുറപ്പിള്ളിക്കാവ് ഭഗവതിക്ഷേത്രം
തൃശ്ശൂർ ജില്ലയിൽ സ്ഥിതി ചെയ്യുന്ന എരവത്തൂർ ഗ്രാമത്തിലെ ഒരു അമ്പലമാണ് പുറപ്പിള്ളിക്കാവ് ഭഗവതി ക്ഷേത്രം .
പുറപ്പിള്ളി കാവിലെ അമ്മയാണ് ഇവിടുത്തെ പ്രതിഷ്ഠ.
ഈ അ‍മ്പലത്തിലെ മേൽനോട്ടം നടത്തി വരുന്നത് ശ്രീനാരായണ ധർമ്മ പരിപാലന യോഗം എരവത്തൂർ ശാഖയാണ്.
വർഷംതോറും ഇവിടെ ഉത്സവം നടത്തുന്നതും അമ്പലത്തിലെ മറ്റു വികസനപ്രവൃത്തികളും നടത്തിവരുന്നത് എസ്.എൻ.ഡി.പി. യോഗമാണ്.
അമ്പലത്തിനു സമീപമായി എർവത്തൂർ ശ്രീകൃഷ്ണവിലാസം ലോവർ പ്രൈമറി സ്കൂൾ സ്ഥിതിചെയ്യുന്നു.
ചിത്രശാല ക്ഷേത്രത്തിൽ നിന്നുള്ള ചിത്രങ്ങൾ ക്ഷേത്രത്തിൽ 2008 ൽ സ്ഥാപിച്ച ശ്രീനാരായണഗുരു സ്തൂപം.
പുറനാട്ടുകര മഹാവിഷ്ണുക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മദ്ധ്യകേരളത്തിൽ തൃശ്ശൂർ ജില്ലയിൽ തൃശ്ശൂർ താലൂക്കിൽ അടാട്ട് ഗ്രാമപഞ്ചായത്തിൽ പുറനാട്ടുകര ദേശത്ത് സ്ഥിതിചെയ്യുന്ന ഒരു ക്ഷേത്രമാണ് പുറനാട്ടുകര മഹാവിഷ്ണുക്ഷേത്രം .
ചതുർബാഹുവായ മഹാവിഷ്ണു മുഖ്യപ്രതിഷ്ഠയായ ഈ ക്ഷേത്രത്തിൽ, ഉപദേവതകളായി ശിവന്നും ഗണപതിയ്ക്കും മാത്രമേ പ്രതിഷ്ഠകളുള്ളൂ.
അതിവിശാലമായ ഒരു കുളത്തോടുകൂടിയ ഈ ക്ഷേത്രത്തിൽ, അങ്ങോട്ട് ദൃഷ്ടി വരുന്ന വിധത്തിലാണ് പ്രതിഷ്ഠ നടത്തിയിരിയ്ക്കുന്നത്.
ധനുമാസത്തിൽ നടക്കുന്ന മണ്ഡലോത്സവമാണ് ക്ഷേത്രത്തിലെ പ്രധാന ആഘോഷം.
മണ്ഡലകാലത്തിലെ അവസാനത്തെ എട്ടുദിവസങ്ങളിലാണ് ഈ ആഘോഷം നടത്തുന്നത്.
കൂടാതെ, ചിങ്ങമാസത്തിൽ വരുന്ന അഷ്ടമിരോഹിണി , മേടമാസത്തിലെ വിഷു , വൈശാഖമാസം എന്നിവയും അതിവിശേഷദിവസങ്ങളാണ്.
കൊച്ചിൻ ദേവസ്വം ബോർഡിന് കീഴിലാണ് ഈ ക്ഷേത്രം.
പുറപ്പാട് ഇംഗ്ലീഷ് വിലാസം https://ml.wikipedia.org/wiki/Book_of_Exodus
എബ്രായ ബൈബിളിലേയും ക്രിസ്ത്യാനികളുടെ പഴയനിയമത്തിലേയും രണ്ടാമത്തെ ഗ്രന്ഥമാണ് പുറപ്പാട് .
പഞ്ചഗ്രന്ഥി എന്നു കൂടി അറിയപ്പെടുന്ന യഹൂദനിയമഗ്രന്ഥമായ തോറയിലെ അഞ്ചുഗ്രന്ഥങ്ങളിൽ രണ്ടാമത്തേതും ഇതാണ്.
ഈജിപ്തിലെ അടിമത്തത്തിൽ നിന്നുള്ള എബ്രായജനതയുടെ മോചനത്തിന്റേയും മരുഭൂമിയിലൂടെ ദൈവത്തിന്റെ പർവതമായ സീനായ് മലവരെ മോശെ അവരെ നയിക്കുന്നതിന്റെയും കഥയാണ് ഇതു പറയുന്നത്.
സീനായ് പർവതത്തിൽ ദൈവമായ യഹോവ എബ്രായജനതയ്ക്ക് അവരുടെ നിയമസംഹിത നൽകുകയും അവരുമായി ഒരുടമ്പടിയിൽ ഏർപ്പെടുകയും ചെയ്തു.
യഹോവയോടു ജനത വിശ്വസ്തരായിരുന്നാൽ കാനാൻ ദേശം അവർക്ക് അവകാശമായി കൊടുക്കുമെന്നായിരുന്നു ഉടമ്പടി.
മരുഭൂമിയിൽ ജനതയുടെ സഞ്ചരിക്കുന്ന ആരാധനാലയമായിരുന്ന ദൈവകൂടാരത്തിന്റെ (Tabernacle) നിർമ്മിതിയിലാണ് പുറപ്പാട് പുസ്തകം സമാപിക്കുന്നത്.
പുറപ്പാട് ഉൾപ്പെടെയുള്ള പഞ്ചഗ്രന്ഥിയിലെ അഞ്ചു പുസ്തകങ്ങളുടേയും കർത്താവ് മോശെ ആണെന്നാണ് പാരമ്പര്യം.
ഈ കൃതി എങ്ങനെ അതിന്റെ അന്തിമരൂപത്തിൽ എത്തിച്ചേർന്നു എന്നതിനെക്കുറിച്ച് ആധുനിക ബൈബിൾ പണ്ഡിതന്മാർക്കിടയിൽ അഭിപ്രായൈക്യമില്ല.
പുറപ്പാട് ഒന്നിലേറെപ്പേരുടെ രചനയാണെന്നും ക്രി.
ആറും അഞ്ചും നൂറ്റാണ്ടുകളിലെ ബാബിലോണിയ പ്രവാസകാലത്തും പേർഷ്യൻ ഭരണകാലത്തുമാണ് അതു രൂപപ്പെട്ടതെന്നും വിശ്വസിക്കപ്പെടുന്നു.
അവലംബം ↑ Pages 40-51, 65, 104-109 in Tremper Longman III and Raymond B. Dilland, An Introduction to the Old Testament, Grand Rapids, Michigan: Zondervan, 2nd edition: 2006 ISBN 978-0-310-26341-8 .
↑ Rolf Rendtorff, "Directions in Pentateuchal Studies", Currents in Research: Biblical Studies volume 5 (1997), pp.43-65; and David M. Carr, "Controversy and Convergence in Recent Studies of the Formation of the Pentateuch", Religious Studies Review volume 23 number 1 (January, 1997), pp.22-29 doi:10.1111/j.1748-0922.1997.tb00321.x/pdf
പുറപ്പുഴ ഗ്രാമപഞ്ചായത്ത്
9°52′15.1″N 76°40′5.56″E ﻿ / ﻿ 9.870861°N 76.6682111°E ﻿ / 9.870861; 76.6682111 ഇംഗ്ലീഷ് വിലാസം https://ml.wikipedia.org/wiki/Purapuzha_Gramapanchayat
ഇടുക്കി ജില്ലയിലെ തൊടുപുഴ താലൂക്കിലാണ് പുറപ്പുഴ ഗ്രാമപഞ്ചായത്ത് സ്ഥിതി ചെയ്യുന്നത്.
ഇത് തൊടുപുഴ ബ്ലോക്കിലെ പുറപ്പുഴ വില്ലേജിന്റെ പരിധിയിലാണ്.
23.52 ചതുരശ്ര കിലോമീറ്ററാണ് ഈ പഞ്ചായത്തിന്റെ വിസ്തീർണ്ണം.
1962-ൽ ഈ പഞ്ചായത്ത് നിലവിൽ വരികയും ആദ്യ തിരഞ്ഞെടുപ്പ് 1963 ൽ നടത്തുകയും ചെയ്തു.
അതിരുകൾ കിഴക്ക് - തൊടുപുഴ നഗരസഭ , കരിങ്കുന്നം പഞ്ചായത്ത് തെക്ക് - രാമപുരം, വെളിയന്നൂർ വടക്ക് - മണക്കാട് ഗ്രാമപഞ്ചായത്ത് പടിഞ്ഞാറ് - പാലക്കുഴ ഗ്രാമപഞ്ചായത്ത് വാർഡുകൾ വഴിത്തല പുറപ്പുഴ വെസ്റ്റ് നെടിയശാല പുറപ്പുഴ , പുറപ്പുഴ ഈസ്റ്റ് കഠാരകുഴി കാരികൊമ്പ് കൊടികുത്തി മാനാച്ചാല് കുണിഞ്ഞി മുണ്ടുനട ശാന്തിഗിരി കണ്ണാടിക്കണ്ടം വിദ്യാഭ്യാസ സ്ഥാപനങ്ങൾ ഗവൺമെന്റ് എൽ.പി. സ്കൂൾ പുറപ്പുഴ ടെക്നിക്കൽ ഹൈസ്കൂൾ.
പുറപ്പുഴ ഗവൺമെന്റ് പോളിടെക്നിക്ക് കോളേജ്, പുറപ്പുഴ ശാന്തിഗിരി കോളേജ്, വഴിത്തല.
ചിത്രങ്ങൾ പുറപ്പുഴ - ഒരു ദൃശ്യം അവലംബം http://www.trend.kerala.gov.in Archived 2019-09-02 at the Wayback Machine .
പുറത്തൂർ ഇംഗ്ലീഷ് വിലാസം https://ml.wikipedia.org/wiki/Purathur
കേരളത്തിൽ മലപ്പുറം ജില്ലയിലുള്ള ഒരു ഗ്രാമമാണ് പുറത്തൂർ ( ഇംഗ്ലീഷ് : Purathur).
ജില്ലാ ആസ്ഥാനത്തു നിന്ന് 36 കിലോമീറ്റർ തെക്കുഭാഗത്താണ് ഈ ഗ്രാമം സ്ഥിതിചെയ്യുന്നത്.
പുറത്തൂർ ഗ്രാമപഞ്ചായത്തിനു കീഴിലുള്ള ഒരു വാർഡ് കൂടിയാണിത്.
ആരുടെയും ഭരണ നിയന്ത്രണങ്ങളോ മേൽക്കോയ്മയോ ഇല്ലാതെ ഒറ്റപ്പെട്ടു കിടന്നിരുന്ന ഒരു ദരിദ്ര ഗ്രാമമായിരുന്നു പുറത്തൂർ.
അതിനാൽ തന്നെ പുറത്തുള്ള ഒരു ഊര് എന്ന നിലയിലാണ് ഈ ഗ്രാമം അറിയപ്പെട്ടിരുന്നത്.
ഈ പ്രയോഗമാണ് പിന്നീട് പുറത്തൂർ എന്ന പേരായി മാറിയത്.
വർഷങ്ങൾക്കു മുമ്പ് വെട്ടത്തു രാജാക്കൻമാർ ഭരിച്ചിരുന്ന  ഒരു പ്രദേശമായിരുന്നു ഇത്.
ഇതിന്റെ തലസ്ഥാനം മുട്ടനൂർ ആയിരുന്നുവെന്നും അനുമാനിക്കുന്നു.
പുറത്തൂർ ഗ്രാമത്തിൽ ധാരാളം നെൽപ്പാടങ്ങളും തെങ്ങിൻ തോപ്പുകളും കാണപ്പെടുന്നു.
ഗ്രാമത്തിന്റെ പടിഞ്ഞാറ് ഭാഗത്തായി അറബിക്കടൽ സ്ഥിതിചെയ്യുന്നു.
ഭാരതപ്പുഴയുടെ കൈവഴികളിലൊന്നായ തിരൂർ-പൊന്നാനിപ്പുഴയും ഈ ഭാഗത്തു കൂടി കടന്നുപോകുന്നു.
'ആധുനിക മലയാള ഭാഷയുടെ പിതാവ്' എന്നറിയപ്പെടുന്ന തുഞ്ചത്തെഴുത്തച്ഛന്റെ ജന്മനാടായ തിരൂരിൽ നിന്ന് 12 കിലോമീറ്റർ അകലെയാണ് പുറത്തൂർ ഗ്രാമം.
മഹാകവി വള്ളത്തോളിന്റെയും കുറ്റിപ്പുറത്ത് കേശവൻ നായരുടെയും ജന്മസ്ഥലമായ ചേന്നര എന്ന ഗ്രാമവും പുറത്തൂരിനു സമീപമാണ് സ്ഥിതിചെയ്യുന്നത്.
ആരാധനാലയങ്ങൾ പുറത്തൂർ ഭയങ്കാവ് ക്ഷേത്രം
ഈ ഗ്രാമത്തിലെ പ്രധാന ഹൈന്ദവ ആരാധനാലയമാണ് പുറത്തൂർ ഭയങ്കാവ് ക്ഷേത്രം .
എഴുന്നൂറ് വർഷങ്ങൾക്കു മുമ്പ് വെട്ടത്തു രാജാക്കൻമാർ നിർമ്മിച്ചതാണ് ഈ ക്ഷേത്രം.
ഈ ക്ഷേത്രത്തിൽ എല്ലാ വർഷവും മൂന്ന് ഉത്സവങ്ങൾ നടക്കാറുണ്ട്.
ജാതി-മതഭേദമന്യേ എല്ലാ ഗ്രാമവാസികളും ഈ ഉത്സവങ്ങളിൽ പങ്കെടുക്കുന്നു.
ക്ഷേത്രത്തിനടുത്തായി ചില മുസ്ലീം പള്ളികളുമുണ്ട്.
ഈ പ്രദേശത്തെ മതസൗഹാർദ്ദമാണ് ഇതു സൂചിപ്പിക്കുന്നത്.
കണക്കുകൾ
2011-ലെ സെൻസസ് അനുസരിച്ച് ഈ ഗ്രാമത്തിലെ ജനസംഖ്യ 31915 ആണ്.
ഇതിൽ 15062 പുരുഷൻമാരും 16853 സ്ത്രീകളും ഉൾപ്പെടുന്നു.
ആറു വയസ്സിനു താഴെയുള്ള കുട്ടികളുടെയെണ്ണം 4290 ആണ്.
ഇത് ആകെ ജനസംഖ്യയുടെ 13.44 ശതമാനത്തോളം വരും.
1000 പുരുഷൻമാർക്ക് 1119 സ്ത്രീകൾ എന്നതാണ് ഇവിടുത്തെ സ്ത്രീ-പുരുഷാനുപാതം.
സംസ്ഥാനത്തെ മൊത്തം സ്ത്രീ-പുരുഷാനുപാത നിരക്കിനെക്കാൾ (1084) വളരെ കൂടുതലാണിത്.
കുട്ടികളുടെ ലിംഗാനുപാതത്തിലും ഇങ്ങനെ തന്നെയാണുള്ളത്.
സംസ്ഥാനത്ത് കുട്ടികളുടെ ലിംഗാനുപാതത്തിന്റെ ശരാശരി  964 ആയിരിക്കുമ്പോൾ ഈ ഗ്രാമത്തിലെ ശരാശരി 1008 എന്ന ഉയർന്ന നിലയിലാണുള്ളത്.
ഭരണസൗകര്യത്തിനായി പുറത്തൂർ ഗ്രാമപഞ്ചായത്തിനെ 19 വാർഡുകളായി തിരിച്ചിട്ടുണ്ട്.
അവയുടെ പട്ടിക താഴെ നൽകിയിരിക്കുന്നു.
പണ്ടാഴി മുട്ടന്നൂർ മുട്ടന്നൂർ ഈസ്റ്റ് ചിറക്കൽ മരവന്ത അത്താണിപ്പടി പുതുപ്പള്ളി കുറ്റിക്കാട് തൃത്തല്ലൂർ സൗത്ത് ഏയിപ്പാടം കളൂർ മുനമ്പം പുറത്തൂർ കാവിലക്കാട് സൗത്ത് കാവിലക്കാട് തൃത്തല്ലൂർ എടക്കനാട് അഴിമുഖം പടിഞ്ഞാറേക്കര അതിരുകൾ
കിഴക്ക് - തൃപ്രങ്ങോട് , പൊന്നാനി .
പടിഞ്ഞാറ് - അറബിക്കടൽ .
തെക്ക് - പൊന്നാനി മുൻസിപ്പാലിറ്റി.
വടക്ക് - മംഗലം, തൃപ്രങ്ങോട് .
സമീപത്തുള്ള സ്ഥലങ്ങൾ
അടുത്തുള്ള സ്ഥലങ്ങൾ; തൃപ്രങ്ങോട് - 5 കിലോമീറ്റർ പൊന്നാനി - 5 കി.
കാലടി - 6 കി.
തിരൂർ - 14 കി.
അടുത്തുള്ള നഗരങ്ങൾ പൊന്നാനി - 10 കി.
കുന്നംകുളം - 26 കി.
മലപ്പുറം - 33 കി.
തിരൂർ  12  km എത്തിച്ചേരുവാൻ തിരുനാവായ റെയിൽവേ സ്റ്റേഷൻ - 12 കി.
തൃശ്ശൂർ റെയിൽവേ സ്റ്റേഷൻ - 49 കി.
കരിപ്പൂർ വിമാനത്താവളം - 41 കി.
കൊച്ചി അന്താരാഷ്ട്ര വിമാനത്താവളം - 99 കി.
പുറത്തൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Purathur_Gramapanchayat തൃപ്രങ്ങോട് ക്ഷേത്രം
മലപ്പുറം ജില്ലയിലെ തിരൂർ താലൂക്കിൽ, തിരൂർ ബ്ളോക്കിലാണ് 19.15 ചതുരശ്രകിലോമീറ്റർ വിസ്തീർണ്ണമുള്ള പുറത്തൂർ ഗ്രാമപഞ്ചായത്ത് സ്ഥിതി ചെയ്യുന്നത്.
ഭാരതപ്പുഴയോടും അറബിക്കടലിനോടും ചേർന്ന് കിടക്കുന്ന പുറത്തൂർ പ്രകൃതിഭംഗി കൊണ്ട് അനുഗൃഹീതമാണ്.
ഈ ഗ്രാമപഞ്ചായത്തിന് 19 വാർഡുകളാണുള്ളത്.
അതിരുകൾ കിഴക്ക് - തൃപ്രങ്ങോട് ഗ്രാമപഞ്ചായത്ത്, പൊന്നാനി മുനിസിപ്പാലിറ്റി,ഭാരതപുഴ എന്നിവ പടിഞ്ഞാറ് – അറബിക്കടൽ തെക്ക്‌ - പൊന്നാനി മുനിസിപ്പാലിറ്റി,ഭാരതപുഴ വടക്ക് – മംഗലം, തൃപ്രങ്ങോട് ഗ്രാമപഞ്ചായത്തുകൾ 2.
മുട്ടന്നൂർ
വാർഡുകൾ പണ്ടാഴി മുട്ടന്നൂർ മുട്ടന്നൂർ ഈസ്റ്റ് ചിറക്കൽ മരവന്ത അത്താണിപ്പടി പുതുപ്പള്ളി കുറ്റിക്കാട് തൃത്തല്ലൂർ സൗത്ത് ഏയിപ്പാടം കളൂർ മുനമ്പം പുറത്തൂർ കാവിലക്കാട് സൗത്ത് കാവിലക്കാട് തൃത്തല്ലൂർ എടക്കനാട് അഴിമുഖം പടിഞ്ഞാറേക്കര സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് തിരൂർ വിസ്തീര്ണ്ണം 19.15 ചതുരശ്ര കിലോമീറ്റർ ജനസംഖ്യ 36,180 പുരുഷന്മാർ 17,393 സ്ത്രീകൾ 18,787 ജനസാന്ദ്രത 1459 സ്ത്രീ : പുരുഷ അനുപാതം 1080 സാക്ഷരത 87.43 അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/purathurpanchayat Archived 2013-11-30 at the Wayback Machine .
പുറനാനൂറ് ഇംഗ്ലീഷ് വിലാസം https://ml.wikipedia.org/wiki/Purananuru തമിഴ് സാഹിത്യം സംഘകാല സാഹിത്യം അഗത്തിയം തൊൽകാപ്പിയം പതിനെൺമേൽ‍കണക്ക് എട്ടുത്തൊകൈ അയ്ങ്കുറുനൂറ് അകനാനൂറ് പുറനാനൂറ് കലിത്തൊകൈ കുറുന്തൊകൈ നറ്റിണൈ പരിപാടൽ പതിറ്റുപത്ത്‌ പത്തുപ്പാട്ട് തിരുമുരുകാറ്റുപ്പടൈ കുറിഞ്ചിപ്പാട്ട് മലൈപടുകടാം മധുരൈക്കാഞ്ചി മുല്ലൈപ്പാട്ട് നെടുനൽവാടൈ പട്ടിനപ്പാലൈ പെരുമ്പാണാറ്റുപ്പടൈ പൊരുനരാറ്റുപ്പടൈ ചിരുപാണാറ്റുപ്പടൈ പതിനെണ്‌ കീഴ്കണക്ക് നാലടിയാർ നാന്മണിക്കടികൈ ഇന്നാ നാറ്പത് ഇനിയവൈ നാറ്പത് കാർ നാർപത് കളവഴി നാർപത് അയ്ന്തിണൈ അയ്മ്പത് തിണൈമൊഴി അയ്മ്പത് അയ്ന്തിണൈ എഴുപത് തിണൈമാലൈ നൂറ്റൈമ്പത് തിരുക്കുറൾ തിരികടുകം ആച്ചാരക്കോവൈ പഴമൊഴി നാനൂറു ചിറുപ്പഞ്ചമുലം മുതുമൊഴിക്കാഞ്ചി ഏലാതി കൈന്നിലൈ തമിഴർ സംഘം സംഘം ഭൂപ്രകൃതി സംഘകാലത്തെ തമിഴ് ചരിത്രം തമിഴ് സാഹിത്യം പ്രാചീന തമിഴ് സംഗീതം സംഘകാല സമൂഹം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
എട്ടുത്തൊകൈ എന്നു പറയപ്പെടുന്ന തമിഴ് സംഘം കൃതികളുടെ കൂട്ടത്തിൽ എട്ടാമത്തേതാണ് പുറനാനൂറ് .
അകം, പുറം എന്നീ പൊരുളുകളിൽ പുറമെന്ന വിഭാഗത്തിലുള്ള നാനൂറ് ഗാനങ്ങൾ അടങ്ങിയതാണിത്.
ഇത് സമാഹരിച്ചവരെക്കുറിച്ച് വിവരങ്ങളൊന്നുമില്ല.
പ്രേമിക്കുന്നവരുമായി ബന്ധപ്പെട്ടതാണ് അകനാനൂറെങ്കിൽ, എല്ലാ വിഭാഗത്തില്പെട്ടവർക്കും അനുഭവിക്കാൻ കഴിയുന്നതും മറ്റുള്ളവർക്കു പറഞ്ഞു കൊടുക്കാൻ പറ്റിയതുമായ ഒന്നാണ് പുറനാനൂറ്.
നാലു പുരുഷാർത്ഥങ്ങളിൽ ധർമ്മവും അർത്ഥവും ഇതിൽ പ്രതിപാദ്യവിഷയമാണ്.
പഴയകാലകൃതികളുടെ പ്രത്യേകതയായ ഈശ്വരപ്രാർത്ഥനയോടെയാണ് ഇതിന്റെ തുടക്കവും.
ഇതടക്കം നാനൂറ് അകവൽ പാട്ടുകളാണ് പുറനാനൂറിൽ ഉള്ളത്.
പെരുന്തേവനാർ ആണ് ഈശ്വരപ്രാർത്ഥന രചിച്ചത്.
മുരഞ്ചിയൂർ മുടിനാകരായർ മുതൽ കോവൂർ കിഴാർ വരെ നൂറ്റിനാല്പത്തിയാറോളം കവികൾ മറ്റു പാട്ടുകൾ രചിച്ചിരിക്കുന്നു.
പാടിയവരില് പതിനഞ്ചു സ്ത്രീകളും ഉൾപ്പെടുന്നു.
ഇക്കൂട്ടത്തിൽ കൂടുതൽ പാട്ടുകൾ രചിച്ചത് ഔവ്വൈയാർ ആണ്.
അകം, പുറം എന്നീ പൊരുളുകളില് പുറത്തിന്റെ ഭാഗങ്ങളായ വെട്ചി, വഞ്ചി, കരന്തൈ, കാഞ്ചി, നൊച്ചി, ഉഴിഞൈ, തുമ്പൈ, വാകൈ, പാടാണ്, പൊതുവിയല്, കൈക്കിളൈ, പെരുന്തിണൈ മുതലായ തിണൈകൾക്കു് യോജിച്ച തുറൈപ്പൊരുൾ ഇണങ്ങിയവയാണ്.
തെക്കേ ഇന്ത്യ വാണിരുന്ന ചേര, ചോള, പാണ്ഡ്യ രാജാക്കന്മാരുടെയും മറ്റു വീരന്മാരുടെയും ക്രിസ്തുവർഷത്തിന്റെ ആദ്യശതകത്തിലുണ്ടായിരുന്ന ഒടുവിലത്തെ തമിഴ് സംഘത്തിലെ പണ്ഡിതന്മാരില് പലരുടെയും ചരിതങ്ങൾ ഇതു വ്യക്തമാക്കുന്നു.
നല്ല വ്യാഖ്യാനത്തിന്റെ സഹായമില്ലാതെ അർത്ഥം ഗ്രഹിക്കുന്നതിന് പ്രയാസമാണ്.
ആദ്യത്തെ 266 പാട്ടുകൾക്കുമാത്രമാണ് വ്യാഖ്യാനങ്ങൾ കിട്ടിയിട്ടുള്ളത്.
അതു തന്നെ അജ്ഞാതകർതൃകമാണ്.
പുറനാനൂറ് ആദ്യമായി പ്രസിദ്ധപ്പെടുത്തിയത് മഹാമഹോപാധ്യായ ദാക്ഷിണാത്യ കലാനിധി ഡോ. യു.വി. സ്വാമിനാഥയ്യർ ആണ്.
വിദ്വാൻ ഔവൈ എസ്. ദുരൈസ്വാമിപ്പിള്ളയുടെ വ്യാഖ്യാനത്തോടുകൂടി 1947-ൽ പുറനാനൂറിന് മറ്റൊരു പതിപ്പും ഉണ്ടായി.
സംഗ്രഹാർത്ഥത്തോടുകൂടിയ ചില പതിപ്പുകളും ഉണ്ടായിട്ടുണ്ട്.
ജി. യു. പോപ്പ് എന്ന പാശ്ചാത്യപണ്ഡിതൻ ചില ഗാനങ്ങൾ ഇംഗ്ലീഷിലേക്കു വിവർത്തനം ചെയ്തു.
ഗായകന്മാർ
ഇകൃതിയിൽ ഇടപ്പെട്ടുള്ള പാട്ടുകൾ അനേക ഗായകൻമാർ ഭിന്നകാലഘട്ടങ്ങളിൽ പാടിയതാണ്.
ഇതോടെ ഇതിൽ അകവറ്പാ ഭേദത്തെ ചേർന്ന കാവ്യങ്ങൾ ഉള്ളൂ.
150 ക്കും ഏറെവിദ്വാൻമാർ എഴുതിയ സങ്ഗ്രഹമാണിത്.
ഇവിദ്വാന്മാർ ഒരു കാലത്തെ അഥവാ ഒരു കുറിച്ച രാജ്യത്തെ ചേർന്നവരല്ല.
ചില അദ്ധ്യയനത്തിന്റെ ആധാരംകൊണ്ടു ഇതിലെ അറുപത്തിയാറു വിദ്വാന്മാർ ഉദിച്ചിട്ടുള്ളൂ.
പരണർ, കപിലർ, ഔവ്വൈയാർ പോലുള്ള പേരുകൾ സാമാന്യമാണ്.
ചിലവർ സ്ഥലം കൊണ്ട് പേരിട്ടുള്ളവരുണ്ട് ഉദാഹരണതഃ മഹാരാജപുരം സന്താനം പോല മാങ്കുടി മരുതിനർ ഉണ്ട്.
തൊഴിലെ പെർകോണ്ടവരും അനേകമായിട്ടുണ്ട്, ഉദാഹരണതഃ ആചിയിരിയർ (ആചാര്യർ), കണക്കൻ, പൊൻ കൊല്ലൻ, കാവിതി (കാവിധി), മരുത്തുവൻ (വൈദ്യൻ), പൊൻ വണികർ , കണക്കായൻ , കണിയൻ , കാവൽപൊണ്ട്, ഉഴവർ (കർഷകർ), വണ്ണക്കൻ, കൂലവണികൻ, അറുവ വണികൻ എന്നിവ.
ഇതുവഴി അറിയപ്പെടുന്നവ
പുറനാനൂറ് വഴിയാണു് അക്കാലത്ത് തമിഴരുടെ രാജ്യശാസനം, അർത്ഥവ്യവസ്ഥ, ശിക്ഷ, കലാവികസനം, നാഗരീകം, വീരം, സമൂഹം, വസ്ത്രം, ആഭൂഷണം, അലങ്കാരവിധം,  വാണിജ്യം ഇതുപോലുള്ള അനേക വിഷയങ്ങൾ അറിയുക.
ഉദാഹരണങ്ങൾ
ഒരു കുടിപ്പിറന്ത പല്ലോരുള്ളും
മൂത്തവന് വരുക എന്നാതു അവരുള്
അറിവുടൈയോനാറു അരചുഞ്ചെല്ലും (183)
നാഞ്ചില് വള്ളുവനെപ്പറ്റി മരുതനിളനാകനാര് പാടിയത്
ആനിനങ്കലിത്ത വതര് പല കടന്തു
മാനിനങ്കലിത്ത മലൈ പിന്നൊഴിയ
മീനിനങ്കലിത്ത തുറൈ പല നീന്തി
ഉള്ളിവന്ത വള്ളുയിര്ച്ചീറിയാഴ്
ചിതാഅരുടുക്കൈ മുതാഅരിപ്പാണ
നീയേ പേരെണ്ണലൈയേ നിന്നിറൈ
മാറിവാവെന മൊഴിയലന് മാതോ
ഒലിയിരുങ്കതുപ്പിനായിഴൈ കണവന്
കിളിമരീ ഇയ വിയന്പുനത്തു
മരനണി പെരുങ്കുരലനൈയ നാതലിന്
നിന്നൈ വരുതലറിന്തനര് യാരേ.
(138) പുറനാനൂറിൽ ഇടപ്പെട്ടുള്ള 192-ാമത്തെ പാട്ട്-
യാതും ഊരെ, യാവരും കേളിർ,
തീതും നൻറും പിറർ തര വാരാ,
നോതലും തണിതലും, അവറ്റോരന്ന,
ചാതലും പുതുവത് അൻറെ, വാഴ്തൽ,
ഇനിത് എന മകിഴ്ന്തൻറും ഇലമേ, മുനിവിൻ,
ഇന്നാത് എൻറലും ഇലമേ,"മിന്നോട്
വാനം തൺ തുളി തലൈഇ, ആനാത്
കൽ പൊരുതു ഇരങ്ങും മല്ലൽ പേർ യാറ്റ്
നീർ വഴിപ്പടൂഉം' പുണൈ പോൽ, ആർ ഉയിർ
മുറൈ വഴിപ്പടൂഉം' എൻപത് തിറവോർ
കാട്ചിയിൻ (കാക്ഷീയിൻ ) തെളിത്തനംആകലിൻ, മാട്ചിയിൻ
പെരിയോരൈ വിയത്തലും ഇലമേ,
ചിറിയോരൈ ഇകഴ്തലും അതിനും ഇലമേ.
വേൾ പാരിയുടെ ദാനശീലത്തേയും പോർവീര്യത്തേയും കുറിച്ച് കപിലർ പാടിയത്-
താളിർ കൊള്ളലിർ വാളിറ്റാരലൻ
യാനറികവനതു കൊള്ളുമാറേ
ചുകിർ പുരിനരമ്പിൻ ചീറിയാഴ്‌ പണ്ണി
വിരൈയൊലികൂന്തനും വിരലിയർ പിൻവര
ആടിനിർ പാടിനിർ ചെലിനേ
നാടുങ്കുൻറു മൊരുങ്കീയുമ്മേ
(അവലംബം - പുറനാനൂറ്, ഭാഷാന്തരം - വി ആർ പരമേശ്വരൻ പിള്ള, കേരള സാഹിത്യ അക്കാദമി, 1997 (1969).
പുറപ്പാട് (ചലച്ചിത്രം)
ജേസിയുടെ സംവിധാനത്തിൽ മമ്മൂട്ടി നായകനായി 1990-ൽ പുറത്തിറങ്ങിയ മലയാളചലച്ചിത്രമാണ് പുറപ്പാട് .
അഭിനേതാക്കൾ മമ്മൂട്ടി – വിശ്വനാഥൻ പാർവ്വതി സുമലത തിക്കുറിശ്ശി സുകുമാരൻ നായർ മുരളി സായികുമാർ ഗണേഷ് കുമാർ വിജയരാഘവൻ സിത്താര ബാലൻ കെ. നായർ അടൂർ ഭവാനി ബാബു ആന്റണി അണിയറ പ്രവർത്തകർ അണിയറ പ്രവർത്തനം നിർവഹിച്ചത് സംവിധാനം ജേസി സംഗീതം ഔസേപ്പച്ചൻ ഗാനരചന ഒ.എൻ.വി. കുറുപ്പ് സംഗീതം
ഒ.എൻ.വി. കുറുപ്പിന്റെ ഗാനങ്ങൾക്ക് ഔസേപ്പച്ചനാണ് ഈണം പകർന്നിരിക്കുന്നത് ഗാനങ്ങൾ അന്നലൂഞ്ഞാൽ...
- യേശുദാസ് അന്നലൂഞ്ഞാൽ...
- കെ.എസ്. ചിത്ര ദൂരെ ദൂരെ ...
- കെ.എസ്. ചിത്ര, ശ്രീനിവാസ് ദൂരെ ദൂരെ ...
- യേശുദാസ് ഈ മണ്ണൂ നല്ല മണ്ണ്...
- യേശുദാസ് മഞ്ഞു പെയ്യുന്ന രാത്രിയിൽ - എം.ജി. ശ്രീകുമാർ
പി.എം. ആന്റണി ഇംഗ്ലീഷ് വിലാസം https://ml.wikipedia.org/wiki/P.
_Antony
മലയാളത്തിലെ ഒരു നാടകകൃത്തും , നാടകസംവിധായകനും തീയേറ്റർ ആക്ടിവിസ്റ്റുമായിരുന്നു പി.എം. ആന്റണി (1951 – 22 ഡിസംബർ 2011).
ആലപ്പുഴ ജില്ലയിലെ കാഞ്ഞിരംചിറയിൽ 1951 ൽ ജനിച്ചു.
അച്ഛൻ: മിഖായേൽ(മാർഷൽ).
അമ്മ: മറിയം.
വിദ്യാർത്ഥിയായിരിക്കുമ്പോഴേ നാടക പ്രവർത്തനവുമായി ബന്ധപ്പെട്ടു.
സ്‌കൂൾ കാലത്ത് സ്വയം നാടകമെഴുതി അവതരിപ്പിച്ച് ശ്രദ്ധേയനായി.
ഭാര്യ: ഗ്രേസി.
മക്കൾ: അജിത, അനിൽ, ആസാദ്, അനു.
2011 ഡിസംബർ 22-ന് ഹൃദയാഘാതം മൂലം ആലപ്പുഴ ജനറൽ ആസ്പത്രിയിൽ അന്തരിച്ചു.
നാടകജീവിതം
1980 ൽ ആലപ്പി തീയറ്റേഴ്‌സിനുവേണ്ടി രചിച്ച 'കടലിന്റെ മക്കൾ' എന്ന നാടകം, ആദ്യ പ്രൊഫഷണൽ നാടക മത്സരത്തിൽ മികച്ച അവതരണത്തിനുളള സംസ്ഥാന സർക്കാരിന്റെ പുരസ്‌കാരം നേടി.
പീന്നീട് പ്രൊഫഷണൽ നാടകം വിട്ട് അമേച്വർ രംഗത്ത് സജീവമായി.
അടിയന്തരാവസ്ഥ കാലത്തിനുശേഷം ജനകീയ സാംസ്‌കാരിക വേദിയുടെ സജീവ പ്രവർത്തകൻ.
തുടർന്ന് സംഘടനയുടെ സംസ്ഥാന സമിതി അംഗം.
1980-ൽ നക്‌സലൈറ്റ് ഉൻമൂലനക്കേസിൽ പ്രതിയാക്കപ്പെട്ടതിനെ തുടർന്ന് മൂന്നു വർഷം ഒളിവിലായിരുന്നു.
വിചാരണക്കാലത്ത് 'സ്പാർട്ടക്കാസ്' എന്ന നാടകം സംവിധാനം ചെയ്തു.
86 ൽ കസൻ‌ദ്സക്കിസിന്റെ 'ക്രിസ്തുവിന്റെ അന്ത്യപ്രലോഭനം' എന്ന കൃതിയെ  ആധാരമാക്കി രചനയും സംവിധാനവും നിർവഹിച്ച 'ക്രിസ്തുവിന്റെ ആറാം തിരുമുറിവ്' എന്ന നാടകം ക്രൈസ്തവ സഭകളുടെ ശക്തമായ പ്രതിഷേധത്തിനു കാരണമാവുകയും അതിനെ തുടർന്ന് സർക്കാർ ഡ്രമാറ്റിക് പെർഫോമൻസ് ആക്റ്റ് പ്രകാരം നാടകം നിരോധിക്കുകയും ചെയ്തു.
പിന്നീട് 'സ്വാതന്ത്ര്യം അല്ലെങ്കിൽ മരണം', പുരോഹിത എതിർപ്പിനു  പാത്രമായ 'വിശുദ്ധപാപങ്ങൾ' എന്നീ നാടകങ്ങൾ സംവിധാനം ചെയ്തു. 'സ്വാതന്ത്ര്യം അല്ലെങ്കിൽ മരണം' മികച്ച നാടക സംവിധായകനുളള സംസ്ഥാന സർക്കാരിന്റെ അവാർഡ് നേടിക്കൊടുത്തു.
"സൂര്യകാന്തി തീയറ്റേഴ്സിന്റെ" ബാനറിലാണ് നാടകങ്ങളേറെയും അരങ്ങേറിയത്.
' ക്രിസ്തുവിന്റെ ആറാം തിരുമുറിവ് ' വിവാദമാവുകയും ആവിഷ്‌കാര സ്വാതന്ത്ര്യത്തെപ്പറ്റിയുളള ചർച്ചകൾ കേരളത്തിൽ ആദ്യമായി സജീവമാവുകയും ചെയ്തു.  തീവ്ര ഇടതുപക്ഷ നിലപാടുണ്ടായിരുന്ന   ആന്റണി കയർ ഫാക്ടറി ഉടമയായിരുന്ന സോമരാജനെ കൊലപ്പെടുത്തിയ കേസിൽ പ്രതിയാക്കി ശിക്ഷിച്ചത് ഏറെ കോളിളക്കമുണ്ടാക്കി. പ്രഥമ വിവര റിപ്പോർട്ടിൽ പ്രതിയല്ലാത്ത ആന്റണിയെ പ്രതിയാക്കിയത് വിവാദമായിരുന്നു. സെഷൻസ് കോടതി വിധിച്ച ആറുമാസം തടവ് ഹൈക്കോടതി ജീവപര്യന്തമായി ഉയർത്തി.പിന്നീട് സംസ്ഥാനത്താകെയുള്ള സാഹിത്യകാരന്മാരുടെ അഭ്യർത്ഥന മാനിച്ച് സർക്കാർ അദ്ദേഹത്തിന് നാലുവർഷത്തിനുശേഷം ഇളവ് അനുവദിച്ച് ജയിൽ മോചിതനാക്കി.തിരുവനന്തപുരം സെൻട്രൽ ജയിലിൽ തടവുകാരനായിരിക്കുമ്പോൾ രചിച്ച ' മണ്ടേലയ്ക്ക് സ്‌നേഹപൂർവം വിന്നി ' എന്ന നാടകത്തിന് കേരള സാഹിത്യ അക്കാദമി അവാർഡ് (1992) ലഭിച്ചു. 1993 ൽ ജയിൽ മോചിതനായി. ഹിറ്റ്‌ലർ കഥാപാത്രമാവുന്ന 'വിശുദ്ധ പാപങ്ങൾ', അയ്യങ്കാളി, ഭഗത് സിംഗിനെ കേന്ദ്രമാക്കി 'സ്വാതന്ത്ര്യം അല്ലെങ്കിൽ മരണം', സദ്ദാം ഹുസൈനും അമേരിക്കയുടെ ഇറാഖ് അധിനിവേശവുമൊക്കെ വിഷയമാകുന്ന 'ടെററിസ്റ്റ്', പുന്നപ്ര-വയലാറിനെ ആസ്പദമാക്കി ‘അമേരിക്കൻ മോഡൽ അറബിക്കടലിൽ’ എന്നിങ്ങനെ നിരവധി ശ്രദ്ധേയമായ നാടകങ്ങൾ അവതരിപ്പിച്ചു.
അരങ്ങിൽ നിന്ന് അടുക്കളയിലേക്ക്
നാടകം നേരിടുന്ന പ്രതിസന്ധിയെ മറികടക്കാൻ  ഒരു മൂന്നാം തീയേറ്റർ, എന്ന പുതിയ തീയേറ്റർ സങ്കൽപ്പത്തിന്റെ ഭാഗമായാണ് ആന്റണി സൂര്യകാന്തിയുടെ നേതൃത്ത്വത്തിൽ 2005 നവംബറിൽ ആലപ്പുഴയിൽ നിന്ന് കേരളത്തിലെമ്പാടും 'അരങ്ങിൽ നിന്ന് അടുക്കളയിലേക്ക്' നാടകയാത്ര സംഘടിപ്പിച്ചത്.
പ്രസിദ്ധ നാടക പ്രവർത്തകനായ രാമചന്ദ്രൻ മൊകേരി , അരാജകവാദി എന്ന നാടകം ഒറ്റക്ക് അവതരിപ്പിച്ചുകൊണ്ടായിരുന്നു നാടകയാത്ര ഉദ്ഘാടനം ചെയ്തത്.
പതിനഞ്ചോളം പേർ സൈക്കിളിൽ സഞ്ചരിച്ച് ആറുമാസം ആയിരത്തിലധികം വേദികളിൽ നാടകങ്ങൾ അവതരിപ്പിച്ചു.
ചന്ദ്രദാസൻ , ശശിധരൻ നടുവിൽ , ചാക്കോ ടി. അന്തിക്കാട്, പ്രിയനന്ദനൻ , ടി.വി. സാംബശിവൻ തുടങ്ങി പലരും രചനയും സംവിധാനവും നിർവഹിച്ച വലുതും ചെറുതുമായ എട്ടു നാടകങ്ങൾ ചിട്ടപ്പെടുത്തിയായിരുന്നു യാത്ര.
പകൽ നേരങ്ങളിൽ വീട്ടുമുറ്റങ്ങളിൽ, നാട്ടുവഴികളിൽ ചെറിയ നാടകം അവതരിപ്പിച്ചു മുന്നേറി.
രാത്രി ഗ്രാമാന്തരീക്ഷത്തിൽ ഒരു മുഴുനീള നാടകം അവതരിപ്പിക്കുന്നു.
നാട്ടുകാരിൽ നിന്നു കിട്ടുന്ന ആഹാരവും ചില്ലറ സംഭാവനകളും സ്വീകരിച്ച്, അവർ ഒരുക്കുന്ന സ്ഥലത്ത് ഉറങ്ങി വീണ്ടും സഞ്ചാരം.
നവംബറിൽ യാത്ര തുടങ്ങി ആറു മാസത്തിനിടയ്ക്ക്  1037 വേദിയിൽ നാടകം അവതരിപ്പിച്ചു.
ഒരൊറ്റ ദിവസം 11 നാടകം വരെ അവതരിപ്പിച്ചു.
തീയേറ്റർ ഗറില്ലാസ്
നാടകവേദിയുടെ  പ്രതിസന്ധി മറികടക്കാൻ പി.എം. ആന്റണി നിർദ്ദേശിച്ച ഒരു തീയേറ്റർ സങ്കൽപ്പമാണ് തീയേറ്റർ ഗറില്ലാസ്.
ഈ സങ്കൽപ്പമനുസരിച്ച്  നാടകങ്ങളുമായി കാണികളെത്തേടി പോകണം.
കെട്ടി ഉയർത്തിയ സ്‌റ്റേജ് ഒഴിവാക്കണം.
സംഘാടകർ ക്ഷണിക്കാൻ കാത്തു നിൽക്കരുത്.
നാടക അവതരണ സ്ഥലത്ത് രൂപം കൊണ്ടു വരുന്ന സംഘാടകരെ മാത്രം ആശ്രയിക്കണം.
നാടക സംഘം തന്നെ അവതരണ സ്ഥലം കണ്ടെത്തുക.
ജനങ്ങളെ ആശ്രയിച്ചു മാത്രം നിൽക്കുന്ന ആക്റ്റിവിസ്റ്റുകളായ നാടക പ്രവർത്തകരാണ് ഇന്നത്തെ നാടക വേദിയുടെ ആവശ്യം എന്ന് പി.എം. ആന്റണി കരുതി.
ഇവിടെ നാടക പ്രവർത്തകൻ ആക്റ്റിവിസ്റ്റാണ്.
അയാൾ നാടകവുമായി ജനങ്ങൾക്കിടയിലേക്ക് ചെല്ലുന്നു.
സ്വയം നാടകം സംഘടിപ്പിക്കുന്നു.
മറ്റാരെയും കാത്തുനിൽക്കാതെ ജനങ്ങളെ ആശ്രയിച്ച് ജനങ്ങൾക്കിടയിൽ നിന്ന് അവർക്കുവേണ്ടി നാടകം അവതരിപ്പിക്കുന്നു.
അവർക്കിടിയിലൂടെ ഗ്രാമങ്ങളിൽ നിന്ന് ഗ്രാമങ്ങളിലേക്ക് സഞ്ചരിക്കുന്നു.
നാടകങ്ങൾ രാസക്രിയ ഒഴുക്കിലെ ഓളങ്ങൾ ഇരുട്ടിന്റെ സന്തതികൾ ഗമനം അഗ്നികവാടം ആഗ്നേയാസ്ത്രം കടലിന്റെ മക്കൾ സ്പാർട്ടക്കസ് അമ്മ ക്രിസ്തുവിന്റെ ആറാം തിരുമുറിവ് മണ്ടേലയ്ക്ക് സ്‌നേഹപൂർവം വിന്നി വിശുദ്ധപാപങ്ങൾ സ്വാതന്ത്ര്യം അല്ലെങ്കിൽ മരണം അയ്യങ്കാളി ആന്റിഗണി ടെററിസ്റ്റ് ഇങ്ക്വിലാബിന്റെ പുത്രൻ സഖാവ് സ്റ്റാലിൻ അമേരിക്കൻ മോഡൽ അറബിക്കടലിൽ അവലംബം 1 2 {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) 1 2 {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) 1 2 {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ http://www.madhyamam.com/news/141217/111222 ↑ http://thesundayindian.com/ml/story/p-m-antony-reminisces-his-theatrical-travel-across-kerala/2134/%5Bപ്രവർത്തിക്കാത്ത+കണ്ണി%5D
പി.എം. കുഞ്ഞിരാമൻ നമ്പ്യാർ ഇംഗ്ലീഷ് വിലാസം https://ml.wikipedia.org/wiki/P.
M._Kunhiraman_Nambiar
കേരളത്തിലെ കോൺഗ്രസ് സോഷ്യലിസ്റ്റ് പാർട്ടിയിലെ ഒരു വിഭാഗം 1939-ൽ കമ്യൂണിസ്റ്റ് പാർട്ടിയായി പരിണമിച്ചതിനുശേഷം തകർ‍ച്ചയിലാണ്ട  കോൺഗ്രസ് സോഷ്യലിസ്റ്റ് പാർട്ടിയെ പുനഃസംഘടിപ്പിയ്ക്കുന്നതിനു് നേതൃത്വം നൽകിയവരിൽ പ്രമുഖനായിരുന്നു പി.എം.കുഞ്ഞിരാമൻ നമ്പ്യാര് ‍ .
പട്ടം താണുപിള്ള മുഖ്യമന്ത്രിയായപ്പോൾ ഭരണകക്ഷിയായ പ്രജാ സോഷ്യലിസ്റ്റ് പാർട്ടിയുടെ ചെയർമാനായും അദ്ദേഹം സേവനമനുഷ്ഠിച്ചു.
1957-ലും 1960-ലും പ്രജ സോഷ്യലിസ്റ്റ് പാർട്ടി സ്ഥാനാർത്ഥിയായി അദ്ദേഹം കൊയിലാണ്ടിയിൽ നിന്ന് നിയമസഭയിലേയ്ക്കു് തിരഞ്ഞെടുക്കപ്പെട്ടിട്ടുണ്ട് .
ജനനവും ബാല്യവും
1905 ജൂലായ് 30-ആം തിയ്യതിയാണ് കുഞ്ഞിരാമൻ നമ്പ്യാർ ഭൂജാതനായത്.
കണ്ണൂർ ജില്ലയിലുള്ള അഴീക്കോട് അംശത്തിലുള്ള പുതിയ മുണ്ടയാട്ട് എന്ന നമ്പ്യാർ  തറവാട്ടിലായിരുന്നു ജനനം.
കുഞ്ഞിരാമൻ നമ്പ്യാരുടെ ഇനീഷ്യലായ പി.എം എന്നത് പുതിയ മുണ്ടയാടിന്റെ ചുരുക്കെഴുത്താണ്.
കുണ്ടൻ എഴുത്തച്ഛൻ എന്ന പേരിലറിയപ്പെടുന്ന പി. കെ. കണ്ണൻ നമ്പ്യാരുടേയും പുതിയ മുണ്ടയാട്ട് മാണിക്കം എന്നവരുടെയും മകനാണ് കുഞ്ഞിരാമൻ നമ്പ്യാർ.
ഒരു വയസ്സ് പ്രായമാകുന്നതിനു മുൻപു തന്നെ കുഞ്ഞിരാമൻ നമ്പ്യാരുടെ അമ്മ മരിച്ചുപോയിരുന്നു.
പിന്നെ അദ്ദേഹത്തെ വളർത്തിയത് വലിയമ്മയും അവരുടെ മകൾ ശ്രീദേവി അമ്മയും ആയിരുന്നു.
ജ്യേഷ്ഠത്തി അമ്മയോടു തനിക്കുണ്ടായിരുന്നു സ്നേഹ ബഹുമാനങ്ങൾ, പിൽകാലത്ത് പി.എം. പല പ്രാവശ്യം അനുസ്മരിച്ചിട്ടുണ്ട്.
ആദ്യകാല വിദ്യാഭ്യാസം
അഞ്ചാം വയസ്സിൽ പി.എമ്മിനെ കുലപരദേവതയുടെ മുന്നിൽ വച്ച് അരിയിലെഴുതിച്ച് വിദ്യാരംഭം കുറിച്ചത് അഴീക്കോട് രാമനെഴുത്തച്ഛനായിരുന്നു.
ആ കൊല്ലം തന്നെ മാണിക്കോത്ത് അപ്പു നമ്പ്യാരെഴുത്തച്ഛന്റെ വകയായുള്ള അഴീക്കോട് സൗത്ത് എലിമെന്ററി സ്കൂളിൽ (ഇന്നത്തെ യു.പി. സ്കൂൾ) കുഞ്ഞിരാമൻ വിദ്യാഭ്യാസം ആരംഭിച്ചു.
അഞ്ചാം ക്ലാസ്സ് ജയിച്ചശേഷം കച്ചേരിപ്പറയെന്ന സംസ്കൃത പാഠശാലയിലാണ് പിന്നെ പഠനം തുടർന്നത്.
ഇന്ന് അപ്രതിമ സാഹിത്യ നിരൂപകനായ ശ്രീ. സുകുമാർ അഴീക്കോടിന്റെ പിതാവ് വിദ്വാൻ ദാമോദരൻ മാസ്റ്റർ അടക്കം പല സംസ്കൃത പണ്ഡിതരും ആ സ്കൂളിന്റെ ഭാഗമായിരുന്നു.
രണ്ട് വർഷത്തെ സംസ്കൃത പഠനത്തിനു ശേഷം ചിറക്കൽ രാജാവിന്റെ മാനേജ്മെന്റിലുള്ള രാജാസ് ഹൈസ്കൂളിലാണ് അദ്ദേഹം പിന്നെ പഠനം തുടർന്നത്.
കുഞ്ഞിരാമൻ എട്ടാംതരം പൂർത്തിയാക്കിയശേഷം കണ്ണൂർ മുനിസിപ്പൽ ഹൈസ്കൂളിൽ (ഇന്നത്തെ ഗവർമെന്റ് ഹൈസ്കൂൾ) വിദ്യാർത്ഥിയായി.
സതീർത്ഥ്യരായ ബാലകൃഷ്ണൻ, കേശവൻ മുതലായ സിദ്ധസമാജവിദ്യാർത്തികളോടൊപ്പം ഒരു ദിവസം വിദ്യാഭ്യാസത്തിനു വിരാമമിട്ടുകൊണ്ട് നാടും വീടും വിട്ടു ആരോരുമറിയാതെ തെക്കൻ കർണ്ണാടകത്തിലെ ഉഡുപ്പി പട്ടണത്തിലെത്തി.
ഇത് വീട്ടിൽ വലിയ കോളിളക്കമുണ്ടാക്കി.
തന്നെ വളരെയധികം സ്നേഹിച്ചിരുന്ന കാരണവർ ഗോവിന്ദൻ നമ്പ്യാർ മരുമകനെ അന്വേഷിച്ച് ഉഡുപ്പിയിലെത്തി മരുമകനേയും കൂട്ടി നാട്ടിലേയ്ക്ക് മടങ്ങി.
പി.എം വീണ്ടും കണ്ണൂർ മുനിസിപ്പൽ ഹൈസ്കൂളിൽ ചേർന്ന് പഠനം തുടർന്ന് സ്കൂൾ ഫൈനൽ പരീക്ഷ പാസ്സായതിനുശേഷം ഉപരിപഠനാർത്ഥം മംഗലാപുരം സെന്റ് അലൂഷ്യസ്സ് കോളേജിൽ ഇനർമീഡിയറ്റ് വിദ്യാർത്ഥിയായി ചേർന്നു.
കോളേജ് വിദ്യാഭ്യാസം
കോളേജ് വിദ്യാർത്ഥിയായിരിക്കുമ്പോഴാണ് പി.എം. രാഷ്ട്രീയത്തിൽ ആകൃഷ്ടനാകുന്നത്.
സൈമൺ കമ്മീഷനെതിരേ രാജ്യമൊട്ടാകെ അലയടിച്ച പ്രക്ഷോഭത്തിൽ പി.എം.കുറേ കോളേജ് വിദ്യാർത്ഥികളെ സംഘടിപ്പിച്ച് സൈമൺ കമ്മീഷൻ ബഹിഷ്കരണരംഗത്തേക്കിറങ്ങി.